**ХВАЛА ВАМ МАМЕ**

**ДЈЕВОЈЧИЦА: Вама које сте нам даровале живот.**

**ДЈЕЧАК: Које сте нам своју срећу дале,**

**ДЈЕВОЈЧИЦА: ...које сте нам испричале многу причу,**

**ДЈЕЧАК: ...које сте с нама и плакати знале...**

**СВИ: Хтјели бисмо данас сви ми, дјеца велика и мала, уз китицу прољетног цвијећа, рећи вам од срца - ХВАЛА!**

**ДЈЕВОЈЧИЦА: Ал' празне су, слабе и најљепше ријечи, к'о жедној земљи капљица кише.**

**ДЈЕЧАК: За вашу љубав, али и укоре, ми смо вам дужни далеко више.**

**СВИ: Што да вам дамо за многе сребрене нити у коси, за бесане ноћи, за сузе скрите у прољетној роси?**

**ДЈЕВОЈЧИЦА: Сву нашу младост и скривене наде,**

**ДЈЕЧАК: ...сву нашу радост душе нам младе,**

**ДЈЕВОЈЧИЦА: ...сву нашу срећу из сунчаних дана;**

**ДЈЕЧАК: Све смо то примили из вашега длана.**

**СВИ: Ви сте нас училе како се на молитву руке склапају, како се са шапатом цвијећа нова јутра стапају. Зато нек' звјездано небо над стазама вашим отвори њедра, нек позлати свијетле видике и обзорја прољетна ведра.**

**ДЈЕВОЈЧИЦА: И много још тога ми не бисмо знали:**

**ДЈЕЧАК: Да нема среће без капље горчине,**

**ДЈЕВОЈЧИЦА: ...радости чисте без скривене туге,**

**ДЈЕЧАК: ...ни очаја без трачка ведрине.**

**СВИ: И нитко на овоме свијету није подметнуо сигурније раме под терет наших свакодневних брига, него што могу наше вољене маме. Зато бисмо хтјели данас - сви ми, дјеца велика и мала, уз китицу прољетног цвијећа, рећи вам од срца ХВАЛА!**